**VERSENYKIÍRÁS**

**28. MAGYAR KUPA**

**2018. május 12-13.**

**Magyar Golf Club Kisoroszi**

**A verseny rendezője:** Magyar Golf Szövetség

**Szabályok:** A verseny az R&A szabályainak, a Magyar Golf Szövetség Versenyszabályzatának és Ranglista kiírásának, valamint a Magyar Golf Club verseny alatt érvényes helyi szabályainak megfelelően kerül megrendezésre.

**A verseny ideje:** 2018. május 12-13.

**A verseny helyszíne:** 2024 Kisoroszi Golf út 1.

**A verseny formája:** Stroke-play 36 lyukon

**Nevezési határidő: 2018. május 7. hétfő 23:59 óra**

**Nevezési díj: 32 000.- Ft / fő**

**Fizetési határidő: 2018. május 8.**

**A nevezési díj tartalmazza:**

* a green fee-t a versenyt megelőző napon (gyakorló nap) és a versenynapokon (3 green fee);
* snack csomagot 2 alkalommal;
* valamint részvételt a záró vacsorán.

**Nevezés:** A Magyar Golf Szövetség honlapján **online felületen keresztül.**

**Nevezés módja:** A hungolf.hu oldalon válassza ki a Versenyek menüpontot, majd a Szövetségi versenyeket, ezen belül a Magyar Kupát. Töltse ki a megjelenő adatlapot majd a Nevezés küldése gombra kattintson rá. Az MGSZ emailben visszaigazolja a jelentkezést.

**Fizetés: A nevezési díjat kérjük átutalással teljesítse** a Magyar Golf Szövetség OTP Banknál vezetett alábbi számlájára: **11794008-20511052**-**00000000.** A közlemény rovatba kérjük beírni a **versenyző**, és a **verseny nevét**.

A Szövetség honlapján a verseny előtt 10 nappal megjelenik az addig nevezettek listája, amit a szövetség munkanapokon naponta frissít. Csak azok kerülnek fel a listára, akik határidőig befizetik a nevezési díjat. A fizetési határidő lejárta után a függő, azaz ki nem fizetett nevezéseket a Magyar Golf Szövetség törli.

**Nevezés visszavonása:** A startlista nyilvánosságra hozataláig lehetséges. Ilyen eseteben a nevezési díj 7 napon belül visszautalásra kerül.

**Résztvevők:** Játékra jogosult minden amatőr golfozó, akinek klubja hivatalos tagja a Magyar Golf Szövetségnek és a 2018-es évre érvényes versenyengedéllyel rendelkezik. A versenyen csak azok a játékosok indulhatnak, akiknek hendikepje az MGSZ PC Caddie rendszerében ellenőrizhető. A résztvevők száma maximum 104 fő.

**Hcp limit és alkalmazás:** EGA HCP **20,0**

**Várólista**: 24.0 **EGA hendikepig** várólistára lehet nevezni, amennyiben nem telik meg a nevezési keret (104 fő), úgy hendikep sorrend szerint kerül feltöltésre a nevezési lista a várólistáról. Azok a várólistás játékosok, akik mégsem kerülnek fel a startlistára a befizetett nevezési díjukat teljes egészében visszakapják (az MGSZ egy héten belül visszautalja a megadott számlára).

**20**.0 EGA HCP felett induló játékosok a versenydíjai szempontjából 20.0 HCP-nek megfelelő playing HCP-el játszanak.

**Versenybizottság: Elnök: Makszin Áron**

**Tagok: Aczél Andrea, Bodor Tibor, Gáspár Nóra, Nagy Zsófia**

**Bírók:** Bodor Tibor, Acél Andrea

A verseny feltételeinek és szabályainak ismerete a játékos felelőssége. A Versenybizottság döntése végleges, amely ellen fellebbezni nem lehet.

**Díjazás: Bruttó díjazás: Férfiak: I. Magyar Kupa győztes**

II. III. helyezett

**Nők:** **I. Magyar Kupa győztes**

II. III. helyezett

**Nettó díjazás:**

Férfiak I., II., III. helyezett

Nők I., II., III. helyezett

Szenior nők I., II., III. helyezett

Szenior férfiak I., II., III. helyezett

Junior lányok I., II., III. Helyezett

Junior fiúk I., II., III. Helyezett

**Elütők:** Férfiak: férfi standard elütő (sárga)

Nők: női standard elütő (piros)

Szenior nők: női standard elütő (piros)

Szenior férfiak: férfi közeli elütő (kék)

Junior lányok: női standard elütő (piros)

Junior fiúk F12: férfi közeli elütő (kék)

Junior fiúk F14 – F18: férfi standard elütő (sárga)

**A csoportok összeállítása a Versenyszabályzat 7-es pontja szerint történik. Első nap az alacsonyabb hendikeppel rendelkezők indulnak először, második nap pedig az első napi eredmények szerint fordított sorrendben történik az indítás (gyengébb eredménnyel rendelkezők kezdenek). A legjobb bruttó eredményűek indulnak legutoljára, a legutolsó 3 flight kategóriától függetlenül erősorrendben, utána a bruttó sorrendet figyelembe véve de azonos kategóriájú versenyzők indulnak egy fligthban. Ha elfogytak egy kategóriának a versenyzői 3-as flight kialakításához, akkor lehet vegyes flight-ot indítani.**

A startlista 2018. május 10-én 18:00 órától megtekinthető a www.hungolf.hu valamint a <https://www.pccaddie.net/clubs/pcco/app.php?club=1283&cat=ts_calendar> weboldalon.

**Holtverseny:** A helyezés bruttó együttállás esetén a Versenyszabályzat 23-es pontjának **a**.) és **b.)** alpontja szerint kerül meghatározásra.

A nettó díjazásban előforduló egyenlőségek esetén a helyezések az utolsó 18, 9, 6, 3, 1 szakasz nettó eredménye alapján kerül meghatározásra, ebben a sorrendben.

**Játék tempója:** A Versenyszabályzat 15-es pontja alapján.

**Score-kártya leadása:** A score-kártyát a játék befejezését követően a lehető legrövidebb időn belül az erre kijelölt helyen (scoring area) a versenyző és jegyzője által aláírva kell leadni. Amennyiben a játékos a score-kártyát leadta és a kijelölt helyet elhagyta, úgy módosításra, javításra a továbbiakban nincs lehetősége.

**Óvási díj és határidő:** Óvás a verseny befejezetté nyilvánítását követő egy órán belül írásban nyújtandó be. Óvási díj: *20.000,- Ft.*

**Eredményhirdetés:** 2018. május 13-án az összes score-kártya beérkezése és feldolgozása után.

**A verseny programja:**

**Gyakorlónap: 2017. május 18. péntek**

Gyakorló nap, 9:00-tól Telefonos tee-time foglalás szükséges (Tel.: +36 26 592 020)

**Versenynapok:**

**1. versenynap 2018. május 12. szombat**

1. versenynap

**2. versenynap 2018. május 13. vasárnap**

2. versenynap

Záró vacsora - Kérjük, részvételi szándékát a nevezéskor előre jelezze!

Eredményhirdetés

**Golfkocsi használata:** Elektromos autó használata kizárólag a Magyar Golf Szövetség Versenyszabályzatának 19. pontja szerint és a Ranglista Kiírásában foglaltak szerint lehetséges, továbbá a 70 év feletti szeniorok indulhatnak elektromos autóval, és eredményük beszámít a versenybe és ranglista pontot is gyűjthetnek.

Bármely résztvevő indulhat elektromos autóval a versenyen, azonban eredménye nem számít be a verseny végeredményébe és ranglista pontot sem kap.

Kivétel:

Elektromos autóval induló versenyző nem nyerheti meg a Magyar Kupát (Bruttó I-et)

Budapest, 2018. április 12.

Magyar Golf Szövetség